एपीएफ अन्तिम चारमा, आर्मी पनि सेमिफाइनलमा
एपीएफले प्रधानमन्त्री कप पुरुष राष्ट्रिय क्रिकेटको अन्तिम चारको यात्रा तय गरेको छ । यसका लागि उसले शनिबार कर्णाली प्रदेशलाई टीयू मैदानमा भएको खेलमा ७१ रनले हरायो ।
काठमाडौँ — एपीएफले प्रधानमन्त्री कप पुरुष राष्ट्रिय क्रिकेटको अन्तिम चारको यात्रा तय गरेको छ । यसका लागि उसले शनिबार कर्णाली प्रदेशलाई टीयू मैदानमा भएको खेलमा ७१ रनले हरायो ।एपीएफको यो लगातार तेस्रो जित हो । यो नतिजाले समूह ए बाट एपीएफसँगै आर्मी पनि सेमिफाइनल पुगेको छ । पहिले ब्याटिङ गरेको एपीएफले ४९.५ ओभरमा सबै विकेट गुमाएर २ सय १८ रन बनायो ।त्यसमा सन्दीप जोराले सर्वाधिक ६० रन बनाए । जवाफमा कर्णालीले ४३.२ ओभरमा सबै विकेट गुमाउन अगाडि १ सय ४७ रन मात्र बनाउन सक्यो । कर्णालीका लागि हेमन्त ओलीले ५८ रन बनाए पनि यो निर्णायक सावित हुन सकेन ।यसअघि मूलपानी क्रिकेट मैदानमा भएको खेलमा लुम्बिनी प्रदेशले सुदूरपश्चिम प्रदेशलाई ६ विकेटले रहयो । लुम्बिनीको यो दोस्रो जित हो । पहिले ब्याटिङ गरेको सुदूरपश्चिमले २७.४ ओभरमा अलआउट भएर ६२ रन मात्र बनाएको थियो । जवाफमा लुम्बिनीले १४.५ ओभरमा चार विकेट गुमाएर ६४ रन बनायो । सुदूरपश्चिमको यो तेस्रो हार हो र यो नतिजापछि टिम प्रतियोगिताबाट बाहिरिएको छ । 